חוק הכניסה לישראל (תיקון מס' 30), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2698, עמ' 228, 2018-03-11T00:00:00+02:00
תיקון זה מעגן בצורה ברורה ומפורטת את סמכות שר הפנים לבטל רישיון לישיבת קבע בעילה של הפרת אמונים, זאת בהמשך לסמכותו הכוללת לביטול רישיון ישיבה בישראל לפי הוראות החוק כיום. לפי המוצע, ביטול רישיון לישיבת קבע בעילה זו למי שבעת לידתו היה אחד מהוריו בעל רישיון לישיבת קבע או למי שבעת ביצוע המעשה חלפו למעלה מ-15 שנים מהמועד שבו קיבל את הרישיון, יהיה בהסכמת שר המשפטים ולאחר התייעצות עם ועדה מייעצת שהקים שר הפנים. על החלטת שר הפנים בעניין זה ניתן יהיה להגיש עתירה מינהלית לבית המשפט לעניינים מינהליים.